Ljósmynd sem tekin var af Katrínu Jakobsdóttur forsætisráðherra á leiðtogafundi Atlantshafsbandalagsins í dag hefur vakið töluverða athygli . Þar virðist hún vera að falla um koll innan um þá Jens Stoltenberg , framkvæmdastjóra Atlantshafsbandalagsins , og Boris Johnson , forsætisráðherra Bretlands . Katrín hafði ekki séð þessa skondnu mynd þegar mbl.is ræddi við hana í dag en margir höfðu þó minnst á myndina við hana . „ Ég hlustaði ekki á leiðbeiningarnar þannig að ég vissi ekki að ég ætti að vera á mynd þannig að ég ætlaði að labba út og var kippt til baka inn á myndina . Það er kannski það móment sem náðist þarna , “ segir hún hress . „ Ég bara fór í öfuga átt . “ Þjóðarleiðtogarnir heilsuðu Stoltenberg og Johnson hver á fætur öðrum og Katrín var ekki sú eina sem fipaðist eftir handabandið . Donald Trump Bandaríkjaforseti , sem gekk síðastur á svið , var einnig áttavilltur eins og sjá má á myndskeiðinu hér að neðan :